Päikselisel esmaspäeval selgusid laste maali- ja tarbekunsti konkursi Vikerkaar 2009 võitjad. Esmakordselt toimunud konkursile esitas oma töö ligi 200 Tallinna kesk- ja huvikooli õpilast. Iga töö üllatas nii oma erksate värvide kui ka omapäraste ideede ja nende särava teostamisega. Parimateks osutusid seekord: Maris Sillaste Tallinna Sikupilli Keskkoolist, Polina Markelova Tallinna Linnamäe Vene Lütseumist, Anne Sillaste ja  Aleksei Grigorjev maali- ja tarbekunstikoolist Kollaaz, Emilia Lukenskaite Tallinna Kopli Noortemajast, Agne Rauba Kopli Kunstikoolist, Egle Mikko Pirita Majandusgümnaasiumist, Matvei Breganov Juudikoolist, Pavel Kornijenko Tallinna Tõnismäe Reaalkoolist, Maria-Elisabeth Vaigo Mustamäe Laste Loomingu Majast, Liisa Peri Nõmme Noortemajast, Gerda Lizett Puju ja Triinu Reiners Lasnamäe Üldgümnaasiumist.